Émile Hamilius
Den Émile Hamilius (Mulles genannt), gebuer de 16. Mee 1897 zu Esch-Uelzecht, a gestuerwen de 7. Mäerz 1971 an der Stad Lëtzebuerg, war e Politiker vun der DP an e Foussballspiller.

Säi Liewen 
Den Émile Hamilius huet seng Carrière als Lëtzebuerger Offizéier ugefaangen. Hie war duerno haaptberufflech Geschäftsmann an huet dat bekannt Haushaltswueren- a Spillwueregeschäft Lassner zu Lëtzebuerg um Knuedler geleet.

Sportler 

A senger Jugend war hie Foussballspiller an der CS Fola Esch an huet den 28. August 1920 fir déi lëtzebuergesch Foussballnationalekipp op den Olympesche Spiller zu Antwerpen gespillt. Den 13. Januar 1924 huet hien nach emol an der lëtzebuergescher Foussballnationalekipp gespillt.

Hie war vun 1950 bis 1961 President vun der Lëtzebuerger Foussballfederatioun (FLF).

Politiker 
Den Émile Hamilius war Matgrënner vun der GPD (Groupement Patriotique et Démocratique), der spéiderer Demokratescher Partei (DP). Vun 1946 bis 1963 war hie Buergermeeschter vun der Stad Lëtzebuerg. Hie war och Deputéierten an der Chamber: 1937-1940; 1945-1958 an 1959-1964.

Säi Bouf, de Jean Hamilius, war och an der DP engagéiert, a vun 1974 bis 1979 Member vun der Regierung Thorn-Vouel-Berg.

De Centre Émile-Hamilius an d'Émile-Hamilius Plaz an der Stad goufen no him genannt.

Gielercher 
 Grand Officier vum Ordre de la couronne de chêne
 Grand Officier vum Ordre de Mérite civil et militaire d'Adolphe de Nassau
 Grand Officier vum Ordre de Mérite du Grand-Duché de Luxembourg
 Commandeur vun der Légion d'honneur
 Grand Officier vum Ordre de la Couronne de Belgique
 Grand Officier vum Ordre de Léopold ÎI
 Commandeur vum Ordre d'Orange-Nassau

Kuckt och 
 Stad Lëtzebuerg
 Lëscht vu lëtzebuergeschen Olympioniken

Um Spaweck 

 Offiziell Säit vun der Stad Lëtzebuerg mat der Lëscht vun de Buergermeeschtere vun 1800 bis haut

Gebuer 1897
Gestuerwen 1971
Lëtzebuergesch Olympioniken
Spiller vun der lëtzebuergescher Foussballnationalekipp
Buergermeeschtere vun der Stad Lëtzebuerg
Lëtzebuergesch Buergermeeschteren
Lëtzebuergesch Deputéiert
Membere vun der Assemblée consultative
Grand officier de l'ordre de la couronne de chêne
Grand officier de l'ordre de mérite civil et militaire d'Adolphe de Nassau
Grand-Officier de l'Ordre de Mérite du Grand-Duché de Luxembourg
Grosses Bundesverdienstkreuz mit Stern
Commandeur de la Légion d'honneur
Grand Officier vum Ordre de la Couronne
Grand officier de l'ordre de Léopold II
Commandeur vum Ordre d'Orange-Nassau